User:Flow234/tamil

దసరా పద్యములు.. సేకరణ—మహేశ్వరం రాజేంద్ర ప్రసాద్.. చింతపర్తి., చిత్తూర్ జిల్లా ఆంధ్ర ప్రదేశ్

ఈ పద్యములు శ్రీ వావిళ్ళ ప్రెస్ వారిచే ముద్రింపబడినవి. శ్రీమత్చిదానంద చిన్మయాకారా - సోమశేఖరపుత్రా సోమసేఖరుడా శ్రీ గణేశ కార్య సిద్ధికై నిన్ను - వాగీశనుతపాద వరభక్త మోదా సేవిన్తురేప్పుడూ శ్రీ విఘ్నరాజా - దేవతా గణములూ దిక్పాలవరులూ బ్రహ్మాది వేల్పులూ ,బ్రహ్మర్షి గణము-బ్రహ్మన్దముగ నిన్ను ప్రస్తుతిన్చెదరు నిను నుతియిమ్పనూ నేనెంతవాడ -సన్నుతామర వేద్య సర్వవిఘ్నేసా ఓ దేవ దేవేశ,ఓ గణాధీశా-.భూదేవతలు నిన్ను పూజ గావించి సకల విద్యలయందు సర్వగ్నులైరి- సుకవీన్ద్రులేల్లరూ  సుజ్ఞానులయిరి

అదివినీ నేనునూ ,అతి మోదముగను- మదికోర్కేలీడేరు మహిమతోడుతను సంతతాచమనంబు సలిపి వేగంబే - ప్రకటమానస పూజ భక్తితో చేతు నిన్ను నుతియిమ్పనూ నేనెంతవాడ - కనడ సేయక నన్ను కరుణించు దేవా స్థిరమొప్ప నిల్పెదను సింహాసనమున - అతి భక్తితోనీకు అర్ఘ్యమిచ్చెదను పన్నీట స్నానంబు పరగచేయింతు- ఎన్నిక వస్త్రంబులిడుడునోదేవా యగ్నోపవీతంబు ,నెలమి గంధంబు - సుగ్నానమక్షతల్ శోభిల్ల నిడుదు నేరేడు మారేడు నెరజమ్మిపత్రి - దూర్వార చెంగల్వ దొంతు మల్లెలనూ నీరేజ వరబంతి నిత్యమల్లెలనూ - పారిజాతంబులూ భాసురంబుగనూ జాజులూ విరజాజి చామ్పేయకములూ- గన్నేరు గుజ్జంగి సురపొన్న విరులూ అత్తరూ జవ్వాది అర్పింతునయ్యా - ఒప్పుగా సాంబ్రాణి వరుస ధూపములూ కర్పూర దీపముల్ కరమొప్ప నిడుదూ - తర్పణంబులు చాల తగుభంగి నిడుదు చలిమిడి వడపప్పు చాల పానకము - వెలగల కదళికాఫలములన్నియును నారింజ పనసలు నారికేళములు - కోరినట్లుగా నీకు కొమ్మరటిపండ్లు, గడచెరకు ఖన్దముల్ , ఖర్జూరములునూ - వడలు, వెన్నప్పాలు, పప్పు ఉండ్రాళ్ళు జిల్లేడు కాయలు ,జిల్కుచుట్టలునూ - ఉల్లాసమున గొప్పయోబ్బట్లూ, తేనె, పాయసంబును ,నెయ్యి, పాల ముంజలనూ - నీయందు భక్తిచే నీకునర్పింతు ఏవేళ, తాంబూల మీవిధంబుననూ - మహిమతోనర్పింతు మంత్ర పుష్పంబు పరగ ప్రదక్షినల్ పదివేలు చేతు - ధరసాగి సాష్టాంగదండమర్పింతు పరగ శేఖరమంత్రి నరసింహ సుతుడా - నారసిమ్హాఖ్యుడా నయమోప్పగాను ఓ నమో గణనాథ ఓంకార రూపా - ఏక సంచారుడా ఎలుక వాహనుడా జయ విజయీభవ శ్రీకరగుణులార జితవైరులార - ప్రాకట సత్కళా పారీణులారా ఘనకీర్తి పరులార ,కరుణాత్ములారా - జనహిత సత్పుణ్య చారిత్రులార వినరయ్య మా చిన్న విన్నపంబొకటి - అనయంబు మేము విద్యాభ్యాసమునకు అయ్యవారిని చాల ఆశ్రయించితిమి - చెయ్యన కళలెల్ల సంగ్రహించితిమి నానాటికిని మహానవమి ఎతేంచే -ఈడు జోడగువారలేల్ల బాలురను గురునకు దక్షిణలు కోరి ఈదలచి - నెరవు తోడుత మిమ్ము వేడవచ్చితిమి పాటించి మా ముద్దు పాటలనూ వినుడు - మేటి కానుకలిచ్చి మెప్పొందరయ్య చిన్ని బాలురమెంత సేపున్దుమయ్య - అన్నంబుగుడువగా వేళాయేనయ్య అలసితిమి మా మాట ఆలించరయ్య - శ్రీ వోసంగింపుచూ సెలవివ్వరయ్య అమృత సారంబైన అరటిపండయినా- క్రమము మీరగ మంచి ఖర్జూరమైనా దినుసు కజ్జమ్బయిన ,తియ్య పెరుగయినా - పనస పండ్లైనా,కొబ్బరీ బెల్లమైనా లలితంబులైనట్టి ఘనఫలములైనా - పాలతోడుతగూర్చి పంచదారైనా అవి కొన్ని కొన్నైనా ,అన్నికూర్పైనా - ప్రవిమలంబుగా ఇచ్చి పంపించరయ్యా జయ విజయీ భవ శ్రీరస్తు విజయోస్తు ,దీర్గాయురస్తు - భూరి వైభావమస్తు పుత్రలాభోస్తూ ధీరస్తు విజయోస్తు ,దీర్గాయురస్తు - ధనకనక వస్తు వాహన సిద్ధిరస్తు కారుణ్యముగ మీకు కళ్యాణమస్తు - జయీభవ జయవిజయీభవ

శ్రీరాములానతిని చెలగి ఏతెంచి - లవనామ్బునిదిడాటి లంకకేతెంచి లంకిణిని చెండాడి ,లంకంత వెదకి - పంకజానన సీత పరికించి కంచి ముద్రిక కాన్క ముదమొప్పనిచ్చి -భద్రంబుగా దాటి పండోక్కటడిగీ వనమెల్ల పెకలించి వనధిలో కలిపి - అక్షయ కుమారుని హతము గావించీ దనుజెంద్రుతో నీవు తగు ముచ్చటించి - కనలుచూ లంకనగ్నికి ఆహుతీ నిచ్చీ సహజాత కన్యకను సమ్బ్రమున కాంచి - ఆనతిగైకోనీ అర్ధి లంఘించీ అర్కతనూజుని ఆవనమ్బన్దు - మక్కువతోపండ్లు మ్రెక్కి ఏతెంచి శ్రీరామపాదముల్ శిరసావహించి - విశ్వం భరా కన్య వృత్తాంతమంతా వినిపించినట్టి వీర ప్రతాపా -మముబ్రోచి రక్షించుమా మాహనూమంతా

జయీ భవా- జయ విజయీభవ - దాలూడమామీలు దౌపల్లకీలు- డాలుకు మేల్మించు మేటి గుర్రాలు జాలువా బంగారు చౌడోలు మీరు, అంగీలు పాగాలు అయిదు వరహాలు నయముతో మాకిచ్చి అమ్పించరయ్యా - జయీ భవ, దిగ్విజయీ భవ ఎదయా, మీదయా ,మామీద ,లేదా,- ఇంత సేపుoచడము ఇదిమీకు తగునా దసరాకు వస్తిమని విసవిసలు పడకా -చేతిలో లేదనక ,అప్పివ్వరనక ఇరుగుపొరుగుకు వెల్లనిస్థారు సుమ్మీ- శీఘ్రముగా పంపుడీ శ్రీమంతులారా

జయీ భవా -దిగ్విజయీ భవ

శ్రీ పద్మభవు కొమ్మ చిత్తరువు బొమ్మ - కరగి పోసినయట్టి కనకంపు బొమ్మ చౌషష్టి విద్యలకు శార్వాణి వమ్మా - ఆదిలక్ష్మికి, కోడలగుదువీవమ్మ గానవిద్యలకేల్ల కల్యాణి వమ్మా- నవరస బాహులకు నాతివీవమ్మ ధవలాంగినీవమ్మ దయచూడవమ్మ- మేము బాలురమమ్మ మము బ్రోవుమమ్మా

జయీ భవా -దిగ్విజయీ భవ మహిలోన మమ్మేలు మత్స్యావతారా- గురుతుగా కృపచూడు కూర్మావతారా వరదుడవు కావయా వరహావతార - సిరులతో కరుణించు నరసింహావతారా పక్షమున సిరిగల్గు వామనావతార - రక్షించు మము పరసురామావతారా రాక్షసహరణ శ్రీ రామావతారా- పక్షిరాడ్వాహనా బలభద్రావతార బ్రోవనేర్చినయట్టి బుద్దావతారా - కావవేమమువేడ్క కల్క్యావతార

జయ విజయీ భవా దిగ్విజయీ భవా

నంది వాహానరూడ నాగభూషనుడా- కందర్ప సంహార గజచర్మ ధరుడా ఇందుసేఖరుడా పార్వతీ మనోహరుడా - మంగళాసనుడా, వో మల్లికార్జునుడా ఆ మల్లికార్జునకు అతి భక్తితోనూ -మందార పుష్పములు ,మారేడు పత్రీ రుద్రజడపత్రీ, రూడైన తులసీ- నీలామ్బ్ర,వాడామ్భ్ర, ఇందీవరములూ జాజిపువ్వులు , మంచి సంపెంగపూలు- శ్రీగంధమక్షతలు చెలుగొప్పగానూ ధూపార్తి ,దీపార్తి, ఎలమి పంచార్తి -మొదలైన వుపచారములు సమర్పింతు చెరుకు ముక్కలు ,మంచి బొంతరటిపండ్లు- కొబ్బరి కురిడీలు కుండబెల్లంబు పాయసము ,ఉండ్రాళ్ళు,బహు భక్ష్యములను -తమకు సమర్పింతుము దైవరాయుండా మముబ్రోచి రక్షించు సర్వేశ్వరాయ.

జయీ భవ - దిగ్విజయీ భవా ..

రాజాధి రాజశ్రీ, రాజ మహారాజా -రాజతెజోనిదీ ,రాజ కందర్పా, రాజ కంటీరవా, రాజ మార్తాండ రాజరత్నాకరా ,రాజకుల తిలకా, రాజ విద్వత్ససభారంజనా , మనోజ రాజీవ ముఖ హంస లక్ష్మీ నివాసా. సుజన మనొధీస, సూర్య ప్రకాశా, నిఖిలలోకేశ ,శ్రీ నిగమ సంకాశ , ప్రకటిత రిపుభంగ,పరమాత్మ రంగా పరహిత మది చిత్ర పావన చరిత్రా - ఉభయ విద్యాధుర్య, ఉద్యోగధుర్యా వివిధ సద్గుణ ధామ ,విభవాభి రామా- జయ విజయీభవా

శ్రీమన్మహాదేవ ,శివనమోదేవా, శ్రీమహేశ్వర సదా శివభక్త మోదా కరుణా రసోల్లాస,కైలాసవాస - శరణుశంకర ఈశ, శరణు సర్వేసా భజియింతు ధవలాంగ,భసిత భస్మాంగ-ఇనవహ్నిచంద్రాక్ష ,అనవిల్తుశిక్షా ఘన పుణ్య చారిత్ర ,కారుణ్య పాత్ర -శిరము వియథ్గంగ, కరము సారంగా పార్వతీ హ్రుత్పద్మ భవ్య సారంగా - సర్వ లోకాధీస,సకల మౌనీస అహిరాజ కేయూర ,అతి గుణోద్ధారా - మహిత కీర్తి శరీర మదన సంహారా హర హర పరమేశ అర్ధనారీశ- గిరిరాజ జామాత, సురరాజ వినుత శూలపాణి మహేశ, నీలకంటేస- ఓం నమో జగదీశ, ఓం నమో అనుచూ ఇలను సత్భక్తులు ఇష్ట సిద్దికినీ - అలరంగ వందనంబాచరిన్చుచునూ నమ నమో చండీస నాగలింగేసా - జయ విజయ భవ లింగ,జయ భీమలింగా నాగభూషణ లింగ ,నంది తురంగా -- కరుణతో మము బ్రోవు కరుణాoతరంగా జయీ భవా- జయ విజయీ భవా

శ్రీ మహారాజ మీచిత్తంబు చూచి - నగుమోగంబులు చూచి నవకంబు చూచి మిగుల సన్నని కోర మీసంబు చూచి - అగణిత చీని చీనాంబ్రములు చూచి పట్టు పుట్టములన్ని బాగుగా చూచి - మృదు వాక్యములు చూచి ,ముచ్చటలు చూచి ముత్యాల చౌకట్లు ముదమొప్ప చూచి - ఆరూడిగా చంద్ర హారముల చూచి దేవళంబుల నీవి నిండారగా చూచి - అవనిలో మీ కీర్తి అరయంగ చూచి ఇన్ని చూచియు మేము ఇపుడు వచ్చితిమి - పండుగ మహర్నవమి పండుగలు కనుక చిన్నవారము మేము సన్న ధోవతులు - వన్నె మీరగ మంచి సరిగపాగాలు పప్పు బెల్లంబులును ,పండు కొబ్బరియూ - వినయంబుతో మాకు వేగముగానిచ్చీ మా అయ్యవారికీ ముదమోప్పగానూ - ఘనముగా కట్నంబు గ్రక్కునను ఇచ్చీ సెలవియ్యుడీ మాకు సీఘ్రంబుగానూ -

జయీ భవ -దిగ్విజయీ భవా ... శరను పల్లవపాణి శరను పూబోణీ- శరను ముద్దులగుమ్మ శరను మాయమ్మ బాలుండనై నీదు పాదపద్మములు - చాల నమ్మితినిపుడు సంతోషముగను కురులు నున్నగదువ్వి కొప్పు సవరించి - విరివిగా కేతకీ విరులు సవరించి శసి పువ్వు రాగిడీ సిరమందునుంచి - తిన్నగా నుదిటిపై తిలకంబు దిద్ది కన్నులకు సొగసైన కాటుకయు దిద్ది - నెలబాలుడనవచ్చు నేన్నుదుటి పైని రాపచ్చ చేర్చుక్క, రాణింపుచుండ - తళుకు చెక్కులమీద తాండ వింపగను పాపిటి పిన్దియల్, బాళీవిల్జతలు, - గుమ్మటీల్ చెవులను ,కులుకుచున్డగను నాణ్యమయినటువంటి నాసికమునందు - ఆణి ముత్యపునత్తు అమరియుండగను తెల్లంపు సొగసైన తెజమైనట్టి - గల్లాసరీకుచ్చు ఘనత మెరయగను నిగ నిగారింపు పచ్చల నీటుతోను - పలుకెమ్పు కుందనపు బాజబన్దులును బాహులందున హొయలు పరిడవిల్లగను - కరమొప్పుచున్నట్టి కడియాల జోడు కరపద్మములమీద ఘనత మెరయగను - సుందరంబయినట్టి సూటిగాజులునూ సందటి దండలు సరసముంబుగాను - దాత గూడగావచ్చు ధన్యులనుజేయ పరగ నాస్వీజశుక్ల పక్షంబునందు - తెరగొప్ప దీవించ వస్తిమిట మేము

శ్రీరస్తు విజయోస్తు - దీర్గాయురస్తూ భూరి వైభవమస్తు, పుత్ర లాభోస్తూ- ధీరస్తూ విజయోస్తు -దీర్గాయురస్తూ ధన కనక వస్తు వాహన సిద్ధిరస్తు కారుణ్యముగ మీకు కళ్యాణమస్తు ఆశ్వీజ శుద్ధమహర్నవమిగాన- బాగుగా దీవించ వస్తిమిటుమేము బాలకుల దీవెనలు బ్రహ్మ దీవెనలు -- చాల సంతోషులై సరసులయ్యెదరు శ్రీమంతులై మహా శ్రేయములుగల్గి - భూమిలోపలలేని భోగములు కలిగి గజములును అశ్వములు కడువేడ్కగల్గి - సుజన సంభాషణలు ,చోద్యములుగల్గి ధనధాన్యములుగల్గి, ధర్మములుగల్గి - అనువుతో పంటలను చాలగాగల్గి పురము వర్దిల్లుడీ ,పుణ్యములుగల్గి - నవరత్న సంపదలు నాయకముగల్గి బహుకీర్తి సంపదలు బడయంగగల్గి - తనయులకు, తనయులునుగల్గి మనుమలకు ,మనుమలునుగల్గి - సతులతో ,సుతులతో సౌఖ్యములు గల్గి వడుగులను ,పెండ్లిండ్లు వరుసతో గల్గి - ఏడాదికొకదినము వేడ్కతో మిమ్మిట్లు పొగడవచ్చేదము గంధమక్షతలిచ్చి ,కట్నంబులిచ్చి - విందుబియ్యము ,పప్పు ,వడియంబులిచ్చి పొందుగా నెయ్యిచ్చి, భోన్చెయమనుచూ - అందముగా అయ్యవార్ని అనుపుడింటికినీ అయ్యవారోచ్చేనని అనుమానపడక - రేపురా ,మాపురా , మళ్ళీ రమ్మనకా కోపంబుసాయక, కొమలములేక - జాగు చూపులు చూచి చాలుపోమ్మనకా ఈసారి పొమ్మనక ,తిరిగి రమ్మనక - వరుసతో మీవంటి వారెందరనక దొరికితే పోనీరు దొడ్డవారనక - కొరగాని వారనుచు కోపంబు లేక కటకటా చేతి సొమ్ములు ,వదలెననకా - ఇంతసేపున్దురా ఇంతదయలేకా పలుమారు మిమ్మెపుడు అడుగంగ రాము - రాళ్లైన కరగించి రాకొరగలము అల్లుండ్ల వలె కాదు,అలిగి మిమ్మడుగా - చెల్లెండ్లవలెగాదు చెలగి మిమ్మడుగా అలదొమ్మరులుగాము ఆడి మిమ్మడుగా - మంత్ర తంత్రము గాదు ,మాయచే నడుగ బలవంతులముగాము, బలముచే నడుగ - ఇంద్రజాలము కాదు భ్రమియించి అడుగ మహేంద్రజాలముగాదు, మరి మరీ అడుగ - సొగసు విద్యలుగావు సోక్కించి అడుగ నిలువు జీతము కాదు నిలిచిమిమ్మడుగా - పాత తప్పులు కావు పలుమారులడుగా కొత్త తప్పులుగావు, కోరిమిమ్మడుగా - ఇవ్వని లోభివారిండ్లకునుబోము ,ఖ్యాతిగామాకిస్తే ఘనకీర్తి అగును. అయ్యవారికి చాలు అయిదు వరహాలు - పిల్లవాండ్లకు చాలు పప్పు బెల్లాలు పన్నుగా ఖర్జూర పండ్లోక్కసేరు, గట్టి శాలువలిచ్చి ,కడియంబులిచ్చి,ఇష్టముగ అయ్యవార్ని వీడ్కోల్పనగును తెప్పించుడొకశాల్వ, తెలివిరంజిల్ల - ఇప్పించి పంపుడీఇలసంతసిల్ల శీఘ్రముగాపంపుడీ శ్రీమంతులార - జయ విజయీ భవ

శ్రీరస్తు మీకెల్ల దిగ్విజయమస్తూ -అయురభివ్రుద్యస్తూ ,ఐస్వర్యమస్తూ

వినరయ్య ఒక కథ విన్నవించెదము - కైలాసగిరి మీది కాలకంధరుడు నవరత్న సిమ్హాసనాసీనుడగుచూ - దేవతలందరూ తేజములుదప్పి వచ్చి శరణన్న- వారి వీక్షించి - మీకింత భయమేల మేముగలుగంగా మాకు చెప్పున్దనీ మదనారి పలుక - ఆమీట దేవతలన్దరిట్లనిరీ రక్త బీజున్డనే రాక్షసాధముడు - బలవంతుడై మమ్ము బాధ పెట్టుచునూ పెక్కు రూపములతో పిక్కటిల్లుచునూ - ఎక్కడా తానయై ,ఏపు మీరగనూ బహుజన ద్రోహియై, ప్రబలియున్నాడు - మా మొరాలిమ్పుచును ,మమ్ము రక్షింపు విన్నవించిన వారి వీక్షించి పలికే - అమీద సంకల్ప మీడేర్తుననుచు శ్రీ మహాదేవిని స్థిరముగా నిల్పి - తొమ్మిది దినములూ కొలిచి పూజించి ఆట పాటల చేత ,అతి సంతసించి - వుద్వాసనంతరము ఉత్సవము చేసి ప్రతి సంవత్సరంబును ఉత్సవము చేసి - ప్రతిసంవత్సరంబునూ పండుగలుగాను నందివాహన మెక్కెనట ,సాంబశివుడు - గౌరీ సమేతుడై కాదు వేడ్కతోను జయ విజయీ భవ

శ్రీ వనితామొదక్షితియసోజాల, - వినుతాబ్ది మందార విజయశ్రీలోల సద్గుణ విశాల వినిపించెదము మీకు వినయంబుగాను - సెలవియ్యుడీ మాకు సర్వజ్ఞులార లోభుల త్యాగముల్ ,లోభి నడవళ్ళు - లోభుల ముచ్చట్లు లోకంబుకేల్ల ఇప్పుడే చదివెదము ఇంపుగామేము - ఇపుదేటికివచ్చే ఈ మహర్నవమి ఎందుకిప్పుడువచ్చే ఈవిజయదసమి - చప్పుడాయెనుగదా సరసంబు తప్పె పోరుగూరికైననూ పోనేరనైతి - తలవాకిటను తలుపు గొలుసెయ్య నైతి నడివాకిటను తలుపు గెడవెయ్య నైతి - దొడ్డి ముందర గోడ దుమికి పోనైతి దిట్టమగు గాదేలో దిగివుండ నైతి - చెన్నపట్నంబైన పారిపోనైతి బంగారుపేటకు చేరుకోనైతి - కర్నూలు కైననూ కదలి పోనైతి ఉప్పుటేరును దాటి వూర్కుండానైతి - ఎన్నాళ్ళు తిరిగినను ఈబాలురిపుడు వెంబడించక పోరు వీరిపుడు నన్ను - కర్రపుల్లలు చూచి ఘలు ఘల్లు చూచి ముంజేతి గంధంబు ముంగురుల చూచి - వెర్రినై చిక్కితిని వెతల చెందితిని ఓ తల్లి పోలేరు ,ఓగూనలమ్మ - అమ్మ ఎల్లారమ్మ అసిరమ్మ తల్లి ఎక్కిళ్ల దేవికిని మ్రొక్కెదము ఇపుడు - ఈపూట గండంబునెట్లు గడపెదవు మాతకు పుట్టంబు మానకనిస్తు - పోలేరు తల్లికి బొనాము పోతు, కల్లుకుండల తెస్తూ ఎల్లారికిపుడు - తృప్తిగానిస్తుము తొలుత నిప్పుడును వెలుగండ్ల తల్లికి వేసెదను పోతు - గ్రామ దేవతకిస్తు ఘనవేట పోతు కోడి పిల్లలనిస్తు కూనలమ్మకును - దిమిలెదలమ్మకు దీపమెట్టేదను

ఈబారి గడుపుడీవేళనాకు - ఈ బాలపాపలు ఇప్పుడే వచ్చి తమరూక తెమ్మనుచు ధాటి చేసెదరు - ఎన్నాళ్ళు దాచితిమి ఏమే ఓ రూక

అయ్యయ్యో చేయి బాసి పొయ్యేవు రూక - నను విడిచి పోకుమీ నా చిట్టి రూక పోకుమా చిన్నారి ,పొన్నారి రూక - నాడేమని ఎంచితిని నయమైన రూక తాత కొన్నట్టి దంతపు భరినేలోన - దాచితిని గదా నిన్ను ధనరాశి రూక నా మనోహరమైన నాచిట్టి రూక - నన్ను బ్రతికిస్తువని నమ్మితిని రూక పరగ నలువది నాల్గు పాతికల రూక - అడ్డిగల బత్తీసులమరినా రూక పదహారు దుగలాల బంగారు రూక - ఎనిమిది చౌలాలఎత్తుగల రూక నాల్గు పావుల నయమైన రూక - ఈఅయ్యవారికి నిన్ను ఎట్లిస్తు రూక ఇవ్వనేమో రూక ఎత్తుగల రూక - బీరపూవు వన్నెచే ప్రియమైన రూక ఏల్నాటి శనిచేత ఇంత పని పొసగె - గండ దేవతలైన కాపాడరయిరి గండ సేవలు చేతు గడుపుడీ విధిని - సోలెడు గోధుమలు నీకిస్థు చంద్రుడా నాకోర్కే సమకూర్చితేను - కొణిదేడు బియ్యంబు కోసరగానిత్తు

అంగారకుడు నన్ను ఆదరిస్తేను - పిడికెడు కందులు పెంపుతోనిస్తూ బుధుడు నాకి బుద్ది పోగొట్టితేను - సోలెడు పెసలు నే సొంపుతో ఇస్తు  - శుక్రుడా ఈ బాధ సొంపుచేస్తేను - పిడికెడు బొబ్బర్లు ప్రియముతో నిస్తు - శని నీవు నాదోష శాంతి నందిస్తే- నువ్వులు నీకు నేనివ్వ గలను రాహు కేతువులు నన్ను రంజిమ్పచెస్తే - మినుములు ,ఉలవలు మీకునిచ్చెదను ఈ రూక గొనిపోయి ఏవూరనైనా - గ్రంధ్య దినుసులు తెచ్చి గడుపుకోనయితి అరికెలు తేస్తేను ఆర్నెల్లు గడచు - తాలూరి సంతలో తల గుడ్డ కొంటె ఏలాగుకట్టినా ఏడాది గడచు - మీ గిలకదేవూరు మీది ఏవూరు కరి కుక్క వచ్చేను కరాచీ పోయెను - మా ఇంటిలో వారు మాననీవారు కూస్తువున్నారంటే కొట్టి పొయ్యేరు - అని ఇట్లు పలుకుదురు అతి లోభి జనులు - ఆలాటి వారినీ అడిగేది లేదు మీరు సర్వజ్ఞులు మేము బాలురము - అయ్యవారికి చాలు ఐదు వరహాలు -పిల్లవాండ్లకు చాలు పప్పు బెల్లాలు సెలవిచ్చి పంపుడీ శీఘ్రంబుగాను - జయ విజయీ భవ

మురుడీలు గొలుసులు ముదముతోడుతను - ముత్యలుకూర్చిన ముద్దు పోగులును బాగైన పచ్చల వుంగరమ్బులును - సరములైనట్టి మేల్చంద్రహారములు పలక సరులు మంచి పసిడి దుప్పట్లు - అంగ వంగ కళింగ,ఆంద్ర కాశ్మీర కేరళ దేశముల కీర్తి కొనియాడ - అంగీల మీద జోడంగీలు తొడిగి చెంగు విడిచిన పాగా సొగసుగా చుట్టి - సంగీత సాహిత్య సరసవిద్యలను రంగు వెలసితివౌర రాజులెన్నగను- వెకలముల చేత పెంపమర చేయ చెలగి సత్కవులిపుడు చేరి స్తుతి సాయ - వలనొప్ప ఉద్యాన వనములోపలను జయ విజయీ భవ - ఆణి ముత్యపు సరుల అమరు నీ వ్రాలు - మాణిక్యములబోలు మహినీగుణాలు జాణ నీ వాక్యములు జనసమ్మతములు - రాణించు నీ కీర్తి క్షోణితలమున జలజాక్షి వినుము నా జన్మ దేశంబు - నయమైన ద్వారకా నగరంబునందు దయశాలి కలదు సత్రాజిత్తుడనగ - అతనికి వరపుత్రి అయినట్టి నేను అతి భక్తి సూర్యునియందు మా తండ్రి - నమ్రుడై కొలువగా, నమ్మిసూర్యుండు వర సమంతక మణిని వరదుడై ఇచ్చె - ఇచ్చిన మణితెచ్చి ఇంట పూజింప అచ్యుతున్దొకనాడు ఆ మణిని అడుగ - మా తండ్రి లోభియై మణి ఇవ్వకున్న ఆతని తమ్ముండు అగు, ప్రసేనుండు - ఆ మణి కంటంబు అమరంగ తాల్చి తురగంబు పైనెక్కి దుర్గమాటవిని - పోయిన అంతలో పోసగనచ్చోట ఆ వనంబున సింహమతని వధియించి - ఆ మణిగొనిపోవ ఆ మార్గమందు

జామ్బవంతుడదికాంచి - ధీరుడై  ఆ మణిని తీసుకొని పోయి తోరంపు తన కూతు తొట్టెపయి కట్టే

అంత సత్త్రాజిత్తు ఆత్మ సోదరుడు - ఎంతకైనారాక ,ఎలమి చింతించి సరే కృష్ణుడీమాయ చేసెనో నిజము - పరులచే కాదని పలుక పావనుండైన గోపాలుడా నింద - భావంబులోగని పరగంగ నేగి జాడ జాడల వచ్చి జాంబవంతుడిని - ఓడించిమించెను వుబ్బుచూనతడు మణి తెచ్చి కన్యకా మణి తోడ- హరికి ప్రణతుడై ఇచ్చెను వనజాత నయన మణి తెచ్చి కృష్ణయ్య మా తండ్రి కివ్వా - ఆతడు లజ్జించి హరి మోము కాంచి యతులు సన్నుతి చేసి అపుడు శ్రీ హరికి- నను సమర్పించెను నా తండ్రి వేడ్క శుభలగ్నమున కన్ట్టసూత్రంబు కట్టి - క్రమయుక్తముగ నన్ను కళ్యాణ మొంది ప్రకట చరిత్రుడై భాసిల్లు చుండె- సోంపుగా భాద్రపద సుధ్ధ చవితియందు - మత్పరినయము విన్న మాంగల్యమగును చంద్రుడ గను దొషంబులడగు- దేశాధిపతి తాను తీసుకొని తప్పు

ఎలమితో నీ కధను - ఎవరైన వినిన దోషంబు తొలగును- సంతసము కల్గు జయ విజయీ భవ -

మ - ధర సింహాసనమై నభంబు గొడుగై

తద్దేవతల్ భ్రుత్యులై పరమామ్నాయములేల్ల వందిగణమై బ్హ్రంహాండమాకారమై సిరి భార్యామణియయ్ విరించి కోడుకై శ్రీ గంగ సత్ పుత్రియయ్ వరుస నీఘన రాజసంబు నిజమై వర్ధిల్లు నారాయణా జయ విజయీ భవ—దిగ్విజయీ భవ ... ఓం నమ ఇతి నతయః దసరా పద్యములు సమాప్తం.

సేకరణ. మహేశ్వరం రాజేంద్ర ప్రసాద్ 9848157676..